钦定古今图书集成/明伦汇编/氏族典/第574卷 > 完颜素兰
## 钦定古今图书集成/明伦汇编/氏族典/第574卷 > 完颜素兰

按《金史完颜素兰传》：“素兰，名翼，字伯扬，至宁元年策
论进士也。贞祐初，累迁应奉翰林文字，权监察御史。
二年，宣宗迁汴，屡进直言，命再任监察御史。未几，擢
为内侍局直长，寻迁谏议大夫，进侍御史。兴定二年
四月，以蒲鲜万奴叛，遣素兰与近侍局副使内族讹
可同赴辽东，诏谕之，还授翰林待制。正大元年正月”，
诏转刑部郎中。八月，权户部侍郎。二年三月，授京西
司农卿，俄改司农大卿，转御史中丞。七年七月，权元
帅右都监、参知政事，行省于京兆。未几，迁金安军节
度使，兼同华安抚使。既而召还朝，行至陜，被围。久之，
亡奔行在，道中遇害。素兰莅官，以修谨得名，然苛细
不能任大事，每进言多有补益。其居父丧，不饮酒，庐
墓三年，时论以为难。